
Előterjesztés
Kivitelező kiválasztása 
a Tősfürdő K-35-ös rétegvizes kútjának ammóniamentesítésére.
Tisztelt Képviselő-testület!

A 2011. november 3-i ülésen a 161/2011(XI.03) számú határozatban hozzájárultak a Tősfürdő K-35-ös rétegvizes kút ammóniamentesítéséhez. A testület felkérte a Polgármestert, hogy a fejlesztéshez kérjen be ajánlatokat.
A pályázati anyagokat jelen előterjesztéshez mellékeljük. Az elfogadott pályázatokat egységesen Zeolitos szűrési technológiával az alábbi cégek nyújtották be:
	Pályázó
	Kivitelezés
	Árajánlat
	Egyéb

	Aquasolution Kft.
	Ammóniamentesítő Zeolittal,
beton tisztított víz puffertartály,
beton bekeverő-hígító szennyvíz puffertartály, vezérlés + szabályzás + szivattyú egység, konténer a szivattyúnak és vezérlésnek. Tartalmazza a teljes kivitelezést.
	Nettó: 10.360.000 Ft Bruttó: 12.950.000 Ft
	480 000 Ft Vízjogi létesítési engedélyezés és tervezés

	Dunastar-Duó Kft.
	Ammóniamentesítő Zeolittal a rendszerbe iktatva. Komplett kivitelezés.
	Nettó: 5.500.000 Ft Bruttó: 6.875.000 Ft
	Komplett kivitelezés az energetikai projekt keretén belül.

	Dunatech Kft.
	Ammóniamentesítő Zeolittal, Frekvenciaváltó, csővezeték + szakaszolók. Nem tartalmazza a rendszer beépítéséhez szükséges egyéb munkálatokat.
	Nettó: 3.229.800 Ft Bruttó: 4.037.250 Ft
	–



A Tősfürdő éves vízhasználata csatornadíjjal együtt átlagosan 3 millió Ft/év, ez alapján a legalacsonyabb árajánlat esetén a megtérülés minimum 2-3 év, a legdrágábbnál 5-6 év. Kérem a döntéskor szíveskedjen ezt is figyelembe venni.

Ezúton felkérem a tisztelt Képviselő-testületet, hogy a beérkezett pályázatok alapján hozzon döntést a kivitelezésről. 
Amennyiben a fejlesztés mellett döntenek, az elfogadott pályázatok közül szíveskedjenek kiválasztani a nyertes pályázót. A kiválasztást követően kérem, járuljanak hozzá, hogy a szükséges szerződések megkötésében és a kivitelezés lebonyolításában polgármesterként teljes körűen eljárhassak.
Kérem a Tisztelt Képviselő-testületet, hogy előterjesztésemet megvitatni, majd elfogadni szíveskedjen.
Felföldi Zoltán

polgármester
1. HATÁROZAT-TERVEZET
Lakitelek Önkormányzata Képviselő-testületének

……………/2011. ( ) számú határozata

Lakitelek Nagyközség Önkormányzatának, mint fenntartó döntése a K-35. kataszteri számú rétegvizes kút ammóniamentesítéséről a kivitelezőt illetően: 
Lakitelek Nagyközség Önkormányzatának Képviselő-testülete az előterjesztést megvitatta, és az alábbi határozatot hozza:

Lakitelek Nagyközség Önkormányzatának Képviselő-testülete kiválasztotta az Önkormányzat tulajdonában és üzemeltetésében lévő Tősfürdő K-35 kataszteri számú rétegvizes kút ammóniamentesítésére a nyertes pályázót.

A nyertes:

……………………………………………………………
A képviselő-testület ezúton felkéri Felföldi Zoltán Polgármestert, hogy a szükséges szerződések megkötésében és a kivitelezés lebonyolításában megfelelő körültekintéssel és teljes körű felhatalmazással járjon el. A kivitelezésről az aktuális testületi ülésre szíveskedjék beszámolót készíteni. 
Felelős: Felföldi Zoltán polgármester

Határidő: értelemszerű

2. HATÁROZAT-TERVEZET
Lakitelek Önkormányzata Képviselő-testületének

……………/2011. ( ) számú határozata

Lakitelek Nagyközség Önkormányzatának, mint fenntartó döntése a K-35. kataszteri számú rétegvizes kút ammóniamentesítéséről: 
Lakitelek Nagyközség Önkormányzatának Képviselő-testülete az előterjesztést megvitatta, és az alábbi határozatot hozza:

Lakitelek Nagyközség Önkormányzatának Képviselő-testülete a beérkezett pályázatokat megvitatta és a tervezett energetikai beruházás fejlesztési koncepciójához való igazodását megvizsgálta. Egy új információ alapján, mely szerint az ammóniamentesítés az energetikai beruházás részeként is megvalósítható, eláll a fejlesztés megvalósításától.
Indoklása: A beruházás költsége viszonylag magas, a szükséges anyagi fedezet jelenleg nem áll rendelkezésre. A tervezett energetikai beruházásra pályázati úton kíván támogatást szerezni, ennek keretén belül tudja fedezni az ammóniamentesítéshez szükséges összeget.

A képviselő-testület ezúton felkéri Felföldi Zoltán Polgármestert, hogy az energetikai pályázat megírásakor vegye figyelembe az ammóniamentesítés megoldásának szükségességét, és a pályázatot ennek megoldására is terjessze ki. 

Felelős: Felföldi Zoltán polgármester

Határidő: értelemszerű

